Vyhodnotenie pripomienkového konania

Návrh úhrad príspevkov SR do rozpočtu Organizácie Severoatlantickej zmluvy na výstavbu nového sídla NATO

Spôsob pripomienkového konania:	Normálne (10 dní)	
Zoznam oslovených subjektov:	Kancelária podpredsedu vlády pre európsku integráciu, ľudské práva a menšiny
Ministerstvo dopravy, pôšt a telekomunikácií SR
Ministerstvo financií SR
Ministerstvo hospodárstva SR
Ministerstvo kultúry SR
Ministerstvo obrany SR
Ministerstvo pôdohospodárstva SR
Ministerstvo práce, sociálnych vecí a rodiny SR 
Ministerstvo spravodlivosti SR
Ministerstvo školstva SR
Ministerstvo výstavby a regionálneho rozvoja SR
Ministerstvo vnútra SR
Ministerstvo zdravotníctva SR
Ministerstvo životného prostredia SR
Odbor vládnej agendy Úradu vlády SR 
Kancelária Bezpečnostnej rady SR	
Počet oslovených subjektov:	16	
Zaslali do stanoveného termínu:	13	
Zaslali po termíne:	2	
Vôbec nezaslali:	1 - Ministerstvo hospodárstva SR	
Subjekty, ktoré nemali pripomienky:	10	
		
Počet vznesených pripomienok:	8	
Počet akceptovaných:	3	
Počet neakceptovaných, z toho počet zásadných - ktoré subjekty:	5
1 – Ministerstvo obrany SR (akceptovaná)
2 – Ministerstvo financií SR (neakceptované)	
		
Rozporové konanie (s kým, kedy, na akej úrovni, s akým výsledkom):	Ministerstvo obrany SR, 31. 8. 2005, riaditelia odborov, akceptácia zásadnej pripomienky

Ministerstvo financií SR, 16. 11. 2005, generálni riaditelia sekcií, neodstránený rozpor  

Ministerstvo financií SR, 26.4.2006, minister zahraničných vecí a minister financií, neodstránený rozpor	
Počet odstránených pripomienok:	1	
Počet neodstránených pripomienok:	2	

Rezort	Pripomienka	Typ	Vyh.	Spôsob vyhodnotenia	
Kancelária podpredsedu vlády SR pre európsku integráciu, ľudské práva a menšiny 	V návrhu uznesenia doplniť termín na splnenie úlohy.	O	A	upravené	
	V návrhu uznesenia doplniť následnú kontrolu plnenia uznesenia.	O	N	príspevok SR do rozpočtu Organizácie Severoatlantickej zmluvy je charakterizovaný ako príspevok do medzinárodnej organizácie a je súčasťou každoročného vyúčtovania rozpočtovej kapitoly Ministerstva zahraničných vecí SR
	
Ministerstvo obrany	V materiáli bližšie konkretizovať spôsob určenia podielu členských krajín na financovaní výstavby nového sídla NATO.	Z	A
	upravené	

	Z dôvodu prehľadnosti výšky výdavkov na príspevok SR na výstavbu spoločných priestorov nového sídla NATO neprerozdeľovať náklady medzi MZV SR a MO SR, ale príspevok hradiť výlučne z rozpočtu MZV SR. Prerozdeľovanie úhrady príspevku medzi MZV SR a MO SR by malo za následok rozšírenie agendy medzi MZV SR a  MO SR a  netransparentné plánovanie a vykazovanie použitia rozpočtových prostriedkov štátneho rozpočtu SR. Obdobne upraviť aj návrh uznesenia vlády SR. Ministerstvo obrany SR bude zo svojho rozpočtu uhrádzať až úpravu a dobudovanie priestorov určených pre zastúpenie MO SR, ktoré NATO odovzdá formou prázdneho priestoru.	Z	A	upravené	

	V materiáli uviesť rozmery priestorov, ktoré budú k dispozícii v novom sídle NATO pre Stálu delegáciu SR pri NATO v členení na priestory plánované pre MZV SR a MO SR	O	N	po akceptovaní zásadných pripomienok je pripomienka irelevantná	
	Upraviť text na strane 3 nasledovne: „... medzinárodným organizáciám za predpokladu, že celkový objem výdavkov oboch rozpočtových kapitol bude navýšený v zmysle bodu B.1 návrhu uznesenia vlády SR.  Podiel ...“	O	N	po akceptovaní zásadných pripomienok je pripomienka irelevantná	
Ministerstvo financií	Úhradu podielu SR za roky 2004 – 2006 do rozpočtu NATO na výstavbu nového sídla NATO zabezpečiť v rámci výdavkov schválených pre kapitolu MZV SR na rok 2006	Z	N	uvedená suma nie je naplánovaná v rozpočte MZV SR	
	Z návrhu uznesenia vypustiť úlohu navrhovanú pre podpredsedu vlády SR a ministra financií v bode B.1.	Z	N	bez navýšenia rozpočtovej kapitoly MZV SR ministrom financií nemôže MZV SR uhradiť predmetné príspevky	

Do nového znenia materiálu „Návrh úhrad príspevku SR do rozpočtu Organizácie Severoatlantickej zmluvy na výstavbu nového sídla NATO“ boli zapracované aj ďalšie pripomienky jazykového, formálneho a formulačného charakteru.

Vysvetlivky k skratkám v tabuľke:	
Z - zásadná	
O - obyčajná	
A - akceptovaná	
C - čiastočne akceptovaná	
N - neakceptovaná